text: La imatgeria tradicional de Manresa · Visitmuseum · Catalonia museums
  La imatgeria tradicional de Manresa
  La imatgeria. Patrimoni festiu de Manresa
  L'àliga, el drac, el lleó i les carasses (una mena de capgrossos d'estil moresc) són les figures que obrien pas a les processons de Manresa al segle XVII. Més endavant, apareixen els nans i els cavallets, i prenen importància els gegants, que esdevindran els elements típics de la imatgeria de les ciutats.
  La pintura de principis del segle XVII que reprodueix la processó del trasllat dels «cossos sants» a Manresa ens mostra tots aquests elements, des de les figures del bestiari fins a l'ordre dels gremis i els grups religiosos i del govern municipal en el seguici. A la sala s'exposen la parella dels Gegants Vells i les tres parelles antigues de la comparsa dels nans. D'aquestes figures, se n'han fet còpies modernes més lleugeres, que són les que ara mateix surten als actes festius.